b'\n_START_ARTICLE_\nGoogle Street View\n_START_SECTION_\nPaplitimas\n_START_PARAGRAPH_\n2012\xc2\xa0m. bir\xc5\xbeelio 6 dien\xc4\x85 Google paskelb\xc4\x97, jog kompanija sukaup\xc4\x97 20 petabait\xc5\xb3 Street View duomen\xc5\xb3, nufotografuota 5 milijonai myli\xc5\xb3 keli\xc5\xb3, tuomet projektas veik\xc4\x97 39 \xc5\xa1alyje apie 3000 miest\xc5\xb3._NEWLINE_Nuo projekto starto 2007\xc2\xa0m. Google Street View populiar\xc4\x97jo ir 2013\xc2\xa0m. jau veik\xc4\x97 48 pasaulio \xc5\xa1alyse.\n_START_SECTION_\nJAV\n_START_PARAGRAPH_\nProjektas startavo JAV ir pirmuosius metus veik\xc4\x97 tik \xc5\xa1ios \xc5\xa1alies miestuose. I\xc5\xa1 prad\xc5\xbei\xc5\xb3 projektas veik\xc4\x97 tik pagrindin\xc4\x97se miest\xc5\xb3 gatv\xc4\x97se.\n_START_SECTION_\nKanada\n_START_PARAGRAPH_\nGoogle Street View automobiliai Kanadoje pasteb\xc4\x97ti 2007\xc2\xa0m. ruden\xc4\xaf, ta\xc4\x8diau projektas buvo kuriam laikui atid\xc4\x97tas norint suderinti privatumo apsaugos klausimus su \xc5\xa1alies vyriausybe.\n_START_SECTION_\nLotyn\xc5\xb3 Amerika\n_START_PARAGRAPH_\nPirmoji Lotyn\xc5\xb3 Amerikos \xc5\xa1alis, leidusi veikti Street View, tapo Meksika (2009\xc2\xa0m.). \xc5\xa0iuo metu projektas veikia Meksikoje, Brazilijoje ir \xc4\x8cil\xc4\x97je. Planuojama ateityje fotografuoti ir Argentinos, Kolumbijos ir Peru miest\xc5\xb3 gatves.\n_START_SECTION_\nEuropa\n_START_PARAGRAPH_\nVienos pirm\xc5\xb3j\xc5\xb3 Europos \xc5\xa1ali\xc5\xb3, kuriose prad\xc4\x97jo veikti Google Street View, tapo Pranc\xc5\xabzija ir Italija (2008\xc2\xa0m.). \xc5\xa0iek tiek v\xc4\x97liau prie projekto prisijung\xc4\x97 Ispanija ir Did\xc5\xbeioji Britanija._NEWLINE_\xc5\xa0iuo metu projektas veikia daugelyje Europos \xc5\xa1ali\xc5\xb3 ir dengia did\xc5\xbei\xc4\x85j\xc4\x85 dal\xc4\xaf \xc5\xa1ali\xc5\xb3 teritorij\xc5\xb3. Daugumoje Europos \xc5\xa1ali\xc5\xb3 buvo kil\xc4\x99 asmens privatumo diskusij\xc5\xb3.\n_START_SECTION_\nBulgarija\n_START_PARAGRAPH_\n2013 m. vasar\xc4\xaf daugumos Bulgarijos gatvi\xc5\xb3 ir keli\xc5\xb3 vaizdai tapo prienami Google Street View sistemoje.\n_START_SECTION_\nLietuva\n_START_PARAGRAPH_\nNuo 2012\xc2\xa0m. bir\xc5\xbeelio 7 d. \xe2\x80\x9eGoogle\xe2\x80\x9c automobiliai fotografavo Lietuvos gatves. Fotografuota didesniuose Lietuvos miestuose, svarbesniuose keliuose, miestuose ir miesteliuose \xc5\xa1alia j\xc5\xb3. Nuo 2013\xc2\xa0m. sausio 31 d. Lietuvos keli\xc5\xb3 ir gatvi\xc5\xb3 vaizdai prieinami Google Street View sistemoje._NEWLINE_Antr\xc4\x85 kart\xc4\x85 Lietuvos keli\xc5\xb3 fotografavimas vyko nuo 2018 m. liepos 25 d.\n_START_SECTION_\nLenkija\n_START_PARAGRAPH_\n2012 m. kov\xc4\x85, did\xc5\xbei\xc5\xb3j\xc5\xb3 Lenkijos miest\xc5\xb3 gatv\xc4\x97s tapo prienamos Google Street View sistemoje. 2013 m. baland\xc4\xaf, prienama tapo dauguma \xc5\xa1alies keli\xc5\xb3 ir gatvi\xc5\xb3.\n_START_SECTION_\nVengrija\n_START_PARAGRAPH_\n2013 m. baland\xc4\xaf, did\xc5\xbeioji dalis Vengrijos keli\xc5\xb3 ir gatvi\xc5\xb3 tapo prienami Google Street View sistemoje.\n_START_SECTION_\nAzija\n_START_PARAGRAPH_\nAzijoje projektas veikia Kinijoje, Izraelyje, Japonijoje, Singap\xc5\xabre, Piet\xc5\xb3 Kor\xc4\x97joje, Taivane ir Tailande.\n_START_SECTION_\nOkeanija\n_START_PARAGRAPH_\n2008\xc2\xa0m. rugpj\xc5\xabt\xc4\xaf buvo paskelbtos pirmosios Australijos nuotraukos. 2008\xc2\xa0m. pabaigoje prie projekto prisijung\xc4\x97 ir Naujoji Zelandija.\n_START_SECTION_\nAfrika\n_START_PARAGRAPH_\nDid\xc5\xbeioji dalis Google Street View Afrikoje veikia tik PAR (startavo 2010\xc2\xa0m.). 2012\xc2\xa0m. pabaigoje pagrindinius savo miestus prie projekto prijung\xc4\x97 ir Botsvana. 2013 m. baland\xc4\xaf tapo prienami ir Lesoto keliai.\n_START_SECTION_\nAntarktida\n_START_PARAGRAPH_\n2010\xc2\xa0m. rugs\xc4\x97j\xc4\xaf projektas startavo Antarktidoje.'